Diari Oficial de la Generalitat Valenciana


Sumari del DOGV 2295, del 23-06-1994 (1994/831779)

ACORD de 7 de juny de 1994, del Govern Valencià, pel qual renova la concessió definitiva d'una emissora de radiodifusió sonora en ones mètriques amb modulació de freqüència a la localitat de València.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2295

Data del DOGV
:   23-06-1994

Secció del DOGV
:   ALTRES DISPOSICIONS

Número del document
:   1994/831779


Data del document
:   07-06-1994

Organisme emissor
:   Presidència de la Generalitat

Tipus de document
:   Acord

ACORD de 7 de juny de 1994, del Govern Valencià, pel qual renova la concessió definitiva d'una emissora de radiodifusió sonora en ones mètriques amb modulació de freqüència a la localitat de Valencia. [94/4255]  
El Govern Valencià, en la reunió del dia 7 de juny de 1994, adoptà l'acord següent:  
Per Ordre Ministerial de 24 de novembre de 1982, publicada en el Boletín Oficial del Estado de 30 de novembre de 1982, s'atorgà a Sistemas Independientes de Comunicación, SA, la concessió definitiva per al funcionament d'una emissora de freqüència modulada en Valencia.  
El venciment de la concessió, autoritzada pel termini de 10 anys, d'acord amb allò previst en la disposició addicional sisena, apartat 2.a), de la Llei d'Ordenació de les Telecomunicacions i en l'article 10 del Decret 40/1989, de 13 de març, del Govern Valencià, es va produir el 30 de novembre de 1992.  
L'empresa concessionària sol·licità la pròrroga de la concessió esmentada, aportant alhora la documentació legal acreditativa de complir tots els requisits per a la dita renovació, a la Direcció General de Mitjans de Comunicació Social i Relacions Informatives, de la Presidència de la Generalitat Valenciana, que va procedir a l'estudi d'aquests. Com a conseqüència d'això, a proposta de la Presidència de la Generalitat Valenciana, el Govern Valencià  
ACORDA:  
Renovar la concessió de l'emissora de radiodifusió sonora en ones mètriques amb modulació de freqüència en la localitat de Valencia, en favor de Sistemas Independientes de Comunicación, SA, per un període de 10 anys, d'acord amb allò previst en la disposició addicional sisena, apartat 2.a), de la Llei d'Ordenació de les Telecomunicacions i en l'article 10 del Decret 40/1989, de 13 de març, del Govern Valencià.  
El termini de deu anys al qual fa referència el paràgraf anterior començarà a comptar des del 30 de novembre, de 1992.  
La renovació implica per al concessionari l'acatament de totes les obligacions imposades per la Llei d'Ordenació de Telecomunicacions, per l'article 6 del Decret 40/1989, de 13 de març, del Govern Valencià, i per d'altres disposicions que siguen d'aplicació durant el seu període de vigència, i el seu incompliment podrà originar-ne la revocació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 7 de juny de 1994  
El conseller secretari del Govern Valencià,  
LUIS BERENGUER FUSTER